cyanic-selkie/wikianc huggingface dataset:
Bernt Balchen
Etterminne
Bernt Balchen døde av kreft 18. oktober 1973 i Mount Kisko, New York. Han er gravlagt på Arlington æreskirkegård i Washington D.C. 23. oktober 1999, hundreårsdagen for Balchens fødsel, avduket kong Harald V en statue til minne om Bernt Balchen i Østerhavna i Kristiansand.
På gravstenen hans står denne teksten Balchen selv har skrevet: «Today goes fast and tomorrow is almost here. Maybe I have helped a little in the change. So I go on to the next adventure looking to the future but always remembering my teammates and the lonely places I have seen that no other man saw before…»
Balchen er også minnet ved at han har fått en plass i National Aviation Hall of Fame i Dayton, Ohio blant de fremste pionerer innen amerikansk flyvning og luftfart. På Luftforsvarets skolesenter Kjevik er Bernt Balchen minnet med et bronserelieff på gråsten som er en gave fra «Sons of Norway» til Luftforsvaret.
Sergej Tsjetverukhin
Sergej Tsjetverukhin (russisk: Сергей Четверухин; født 12. januar 1946) sovjetisk kunstløper som deltok i de olympiske vinterleker i 1968 i Grenoble og 1972 i Sapporo.
Visdommens bok
Innhold
Hensikten med skriftet ser ut til å være å «forene jødisk fromhet bygd på gammeltestamentlige skrifter med gresk (hellenistisk) tenkning, slik [forfatteren] møtte den i Alexandria». Visdommen var et sentralt begrep både i antikkens greske filosofi og i den gammeltestamentlige kulturen. Språklig kan teksten på flere punkter synes å være påvirket av gresk filosofi, teologisk kan den oppfattes som et jødisk svar på helleniseringen.
Sergej Tsjetverukhin
Tsjetverukhin vant en olympisk sølvmedalje i kunstløp under vinter-OL 1972 i Sapporo. Han kom på andreplass i single for menn, bak Ondrej Nepela fra Tsjekkoslovakia.
Rebekkaleiren Polarsirkelen
Rebekkaleiren Polarsirkelen ble grunnlagt den 30. april 1988 i Bodø som rebekkaleir nr 13 i Den Norske Odd Fellow Ordenen.
Dens leirdistriktet omfatter rebekkalogene Providentia, Konkylie og Sildre i Bodø, rebekkalogen Fjellbrud i Glomfjord og rebekkalogen Louise i Fauske.
Leiren deler ordenshus med rebekkalogene Providentia, Konkylie og Sildre, begge Odd Fellow-leirene i Bodø, og Odd Fellow-logene Landego, Morild, Bodin, Stella Nova, Elias Blix og Børrvasstind.
Numbat
Numbat eller maurpungdyr (Myrmecobius fasciatus) er et rovlevende pungdyr (Dasyuromorphia) som er eneste art i numbatfamilien (Myrmecobiidae). Den kalles også walpurti. Benevnelsen pungmaursluker må man kanskje tilskrive europeernes manglende kunnskap om dyret og den fysiske og gastronomiske likhet arten tross alt har med en maursluker – den elsker termitter. To underarter erkjent; en sørvestlig og en sørlig.
Numbaten har et ganske særegent utseende. Arten har en langstrakt, stripete kropp med lang, busket hale og et smalt hode med lang, spiss snute. Den har ganske mye behåring. Numbaten står ofte på bakbena. Den bruker snuten til å lete etter insekter, som den spiser. Den har en lang tunge som kan strekkes langt ut.
Arten yngler mellom desember og februar (sommer på den sydlige halvkule).
Barne- og ungdomsskole
Barne- og ungdomsskole er i Norge betegnelsen på skoler som underviser fra 1. til 10. trinn, dvs. kombinert barneskole og ungdomsskole også kalt kombinerte skoler. 1. til 10. trinn utgjør hele den obligatoriske grunnskoleutdanningen i Norge.
Barne- og ungdomsskolen er gjerne underlagt felles administrasjon og felles lokaler, mens barne- og ungdomstrinnet ellers stort sett fungerer som separate enheter. Når elevene begynner på ungdomsskolen blir det dannet nye klasser, ofte blandet med elever som kommer til skolen fra andre barneskoler.
Dåpsengel
En dåpsengel er en barokkfigur, gjerne skåret i tre og utstyrt med et døpefat.
Dåpsengler ble vanlig i lutherske kirker på 16- og 1700-tallet, spesielt i Tyskland, Danmark og Sverige. En typisk dåpsengel henger i taket og ved hjelp av en taumekanisme blir engelen firt ned som en del av dåpsseremonien. Det finnes også stående og knelende dåpsengler. Vanligvis holder de dåpsfatet i hendene, men noen bærer det på hodet. Dåpsengelen fremstår som en brobygger mellom himmel og jord når han holder frem fatet med dåpsvannet i.
Treskjærerarbeidet ble ofte utført av lokale håndverkere og figurene ble deretter malt. Dåpsenglene likner gjerne et menneske med vinger. I opplysningstiden ble slike figurer omstridte både av teologiske og kunstneriske grunner, og i mange kirker gikk de ut av bruk.
Dåpsengler i norske kirker
Dåpsengler har ikke blitt like mye benyttet i norske kirker som i nabolandene. Det er likevel noen kirker med dåpsengler, og i Drøbak, Dolstad, Jondal og Voss kirke er de fremdeles i bruk. I Borre kirke utenfor Horten, er det også en dåpsengel i bruk.
Historiske datoer
Historiske hendelser på disse dagene.
Hvis du foretrekker året i et mindre, mer kompakt format:
Xishuipo
I et av gravstedene, M45, fant man restene av en høy voksen mann flankert av to mosaikker laget av hvite skjell; et tigermønster til høyre og et dragemønster til venstre. Skjellmosaikker ble også avdekket i to nærliggende graver. Begravelsen omfattet også tre unge barns lik. Noen arkeologer antar at den døde mannen var en sjaman.
Mesut Özil
Mesut Özil (født 15. oktober 1988) er en tysk tidligere fotballspiller.
Han er av tyrkisk opphav.
Han spiller offensiv midtbane, men kan også bli plassert på vingen.
Özil har spilt for flere andre klubber i sin karriere, blant annet Arsenal, Real Madrid, Werder Bremen, Schalke 04 og Rot-Weiss Essen fra Tyskland.
Han var tidligere en del av, hvor han til sammen spilte 92 kamper, scoret 23 mål og bidro med 40 assistanser. Han vant også premien for "German Player Of The Year" 5 ganger.
I VM i fotball 2010 i Sør-Afrika slo han for alvor i gjennom. Özil scoret sitt første VM-mål mot.
Tidligere klubber
Mesut Özil startet karrieren sin i Gelsenkirchen og spilte der i fem år. I 2005 skrev han under en kontrakt for den tyske klubben Schalke 04.
Den 31. januar 2008 ble han solgt til Werder Bremen for €4,3 millioner og skrev under en kontrakt med klubben frem til sesongslutt i 10/11 sesongen. Tiden hans i Werder Bremen var veldig vellykket, noe som gjorde så han kom med på landslaget til Tyskland. Mesut rakk å spille 71 kamper og score 13 mål for klubben.
Grunnet hans prestasjoner under VM i Sør-Afrika i 2010, ble Real Madrid interessert i det tyske stjerneskuddet. Lag som Barcelona, Arsenal og Manchester United var interessert i tyskeren. Den 17. august 2010 skrev Özil under en kontrakt med Real Madrid. Det sies at prisen på han var rundt €15 millioner. Han rakk å spille 105 kamper, og score 19 mål for klubben før han forlot den til fordel for Arsenal den 2. september 2013.
Arsenal
Den 2. september 2013 ble det offisielt, Özil hadde skrevet under en kontrakt for Arsenal FC. Han var Arsenals dyreste kjøp gjennom tidene; 42,5 millioner pund. Özil sa selv at grunnen til at han forlot Real Madrid var fordi han ville ha nye utfordringer. Men mange medier skrev at han hadde vært i en konflikt med Real Madrid, noe som førte til et salg av 25 åringen. Han fikk draktnummer 11 i Arsenal. I hans debutkamp hadde han en målgivende pasning, noe som da selvfølgelig førte til enorme forventninger. Etter en fantastisk start i Arsenaltrøya, ble han skadet, og etterhvert ble mer og mer usynlig under Arsenal sine kamper. Özil ble kritisert og kalt overvurdert, men han kom sterkt tilbake i to følgende kamper mot Manchester United og Liverpool.
Landslag
Den 11. februar 2009 fikk han sin første landskamp for mot. Den 5. september 2009 scoret han sitt første landslagsmål mot.
I 2013 ble han kåret til årets tyske spiller. Han ble verdensmester med Tyskland i VM i Brasil i 2014.
Han ble tatt ut i s EM-tropp til EM i Frankrike 2016.
Han ble tatt ut i s tropp til VM i fotball 2018 i Russland.
Rundt Juli 2018 trakk han seg fra landslaget etter kraftig kritikk grunnet et bilde hvor han poserer med İlkay Gündoğan og den tyrkiske presidenten Recep Tayyip Erdoğan. Årsaken skal derimot også ha vært diskriminering og mangel på respekt fra Det tyske fotballforbundet (DFB) og de tyske mediene. Han spilte til sammen 92 kamper for Tyskland.
Hydrosalpingidae
Hydrosalpingidae er en gruppe (familie) av insekter som hører til ordenen vårfluer (Trichoptera). Larvene lever i ferskvann. De voksne lever ikke langt fra vannet de vokser opp i. Familien omfatter bare én kjent art fra det sørlige Afrika.
Levevis
Larven lever i fjellbekker. Den bygger et krumt, hornformet, glatt larvehus.
Utbredelse
Familiens ene art er bare kjent fra Sør-Afrika, der den bare finnes i området Western Cape.
Altbernsdorf auf dem Eigen
Altbernsdorf auf dem Eigen, også bare kalt Altbernsdorf, er en bydel i Bernstadt auf dem Eigen i Oberlausitz i den sørlige delen av Landkreis Görlitz i Fristaten Sachsen. Altbernsdorf ligger mellom 214 og 218 meter over havet og har omkring 560 innbyggere (31. desember 2005).
Tredemølle
Ordet kommer fra gammelt av og betyr en mølle som er drevet av mennesker eller dyr.
Altbernsdorf auf dem Eigen
Frem til 1994 var den en selvstendig kommune. Historisk tilhørte den inntil da landskapet Eigen.
Tredemølle
Ergomètre
Altbernsdorf auf dem Eigen
Fra vest mot øst flyter elven Pließnitz gjennom bydelen og har inndelt den i dens «store» (Große Seite) og «mindre» del (Kleine Seite).
Altbernsdorf omtales første gang den 22. september 1234 som Bernhardisdorf. Stedsnavnet Altbernsdorf oppstod på 1400-tallet.
Altbernsdorf var en kommune i Kreis Görlitz fra 1952 til 1990, og i Landkreis Görlitz fra 1990 til 1994. Den 1. januar 1994 ble den innlemmet i kommunen Bernstadt auf dem Eigen.
Antal Bolvári
Antal Bolvári (født 6. mai 1932 i Kaposvár, død 8. januar 2019) var en ungarsk vannpolospiller som deltok i de olympiske leker i 1952 i Helsingfors og 1956 i Melbourne. Bolvári ble olympisk mester i vannpolo under OL i 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng, men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen, som ble avviklet 25. juli til 2. august 1952. Bolvári spilte seks kamper og scoret ett mål.
Fire år senere, under OL i 1956 i Melbourne, vant han sin andre olympiske gullmedalje i vannpolo. Det ungarske laget vant alle fem kampene i finalerunden, som besto av seks lag. Ungarn fikk ti poeng og sølvvinnerne Jugoslavia sju. Bolvári spilte fire kamper i OL-turneringen og scoret to mål.
NRK Oslofjord
NRK Oslofjord var en radiokanal som ble etablert i 2005. Den sendte kun over Internett og DAB.
NRK Oslofjord ble lagt ned 1. juli 2009.
Piotr Trochowski
Piotr Trochowski (født 22. mars 1984 i Tczew i Polen) er en tysk fotballspiller som for tiden er klubbløs. Han spiller i midtbaneposisjon, og er også en del av. Trochowski har spilt for flere andre klubber i sin karrière, blant annet St. Pauli og Bayern München fra Tyskland.
Han ble tatt ut til Fotball-VM 2010 i Sør-Afrika.
Air Ontario Flight 1363
Air Ontario Flight 1363 var en flygning der et fly av typen Fokker F28 styrtet den 10. mars 1989 rett etter avgang fra Dryden i Ontario, Canada på vei fra Thunder Bay til Winnipeg via Dryden.
21 av de 65 passasjerene, og tre av de fire besetningsmedlemmene omkom i ulykken. Noen av de overlevende klarte å evakuere flyet på egen hånd, og de som ikke klarte ble reddet av andre og fraktet i sikkerhet.
Nueva Helvecia (kommune)
Nueva Helvecia er en kommune (spansk: municipio) i Colonia-departementet i det sørvestlige Uruguay. Hovedstaden heter Nueva Helvecia.
Regjeringen
Ordføreren (alcaldesa) i kommunen er María de Lima (2010-2015).
Antrasitt
Antrasitt (gresk: Ανθρακίτης, «en type kull», fra Άνθραξ, anthrax, «kull»), også kalt for hardt kull eller steinkull, er en hard, kompakt variant av mineralet kull som har høy glans. Antrasitt er den reneste typen kull, og har et karboninnhold på 92–98 %. Antrasitt har høy energitetthet - 8600 kcal/kg, og er ved forbrenning mindre miljøbelastende enn mindre rene kulltyper. Antrasitt ble utvunnet på blant annet Svalbard i de russiske gruvene i Pyramiden.
Kilder
Carbone
Animisme
Animisme (fra latin anima, sjel) er et begrep innenfor teologien som betegner en religiøs oppfatning om at alt i naturen har sjel. Man tror på at alt har en sjel eller ånd, både døde og levende ting. Hvert tre eller innsjø har en egen kraft (for eksempel nøkken i en innsjø). Innenfor filosofiske teori er det ideen om at sjelen (i motsetning til kjemiske eller fysiske krefter) er kilden til liv og grunnlaget for livsfunksjonene hos levende vesener.
Animismen er nært beslektet med panteismen.
Risør kammermusikkfest
Risør kammermusikkfest er en årlig festival for kammermusikk i Risør. Den ble etablert i 1991 etter initiativ fra Bernt Lauritz Larsen. Det første året var Larsen administrativ leder og Lars Anders Tomter kunstnerisk leder. Fra 1992 kom Leif Ove Andsnes inn som kunstnerisk leder sammen med Tomter.
Programmet omfatter både klassiske verk og nyere musikk.
Tidligere kulturminister Turid Birkeland overtok som festivalsjef etter Bernt Lauritz Larsen i 2004.
Etter en turné til Brussel, London og New York i 2010 sluttet Birkeland og Andsnes, og Henning Kraggerud kom inn som ny kunstnerisk leder sammen med Tomter. Samtidig inngikk festivalen et samarbeid med Det Norske Kammerorkester (DNK). DNKs direktør Per Erik Kise Larsen ble festivalsjef, orkestret ble fast festivalorkester, og festivalen og orkestret fikk felles administrasjon.
Denne ordningen ble avsluttet i 2016. Da gikk Per Erik Kise Larsen av som festivalsjef, og Henning Kraggerud og Lars Anders Tomter sluttet begge som kunstneriske ledere. Eirik Raude ble ansatt som ny festivalsjef samme år. Festivalen knytter til seg kunstneriske gjesteledere, som pianisten Enrico Pace i 2017 og fiolinisten Christian Tetzlaff i 2018. I 2019 var mezzosopranen Marianne Beate Kielland kunstnerisk leder for festivalen.
Risør kirke fra 1647 er festivalens hovedarena, men i tillegg brukes konsertlokalet på Hødnebø.
Rebekkalogen Providentia
Rebekkalogen Providentia ble opprettet i Bodø den 2. november 1968 som Rebekkaloge nr 40 i Den Norske Odd Fellow Ordenen. Logen ble underlagt Rebekkaleiren Polarsirkelen i Bodø den 30. april 1988.
Logen deler ordenshus med Rebekkaleiren Polarsirkelen, rebekkalogene Konkylie og Sildre, begge Odd Fellow-leirene i Bodø, og Odd Fellow-logene Landego, Morild, Bodin, Stella Nova, Stella Nova og Børrvasstind.
Longview (sang)
«Longview» er den første singelen utgitt av det amerikanske punkrockbandet Green Day på et kommersielt plateselskap, og også den første singelen utgitt fra suksessalbumet Dookie.
Green Day ble i 1995 nominert til Grammy i kategoriene «Best New Artist» og «Best Hard Rock Performance» for sangen.
Bakgrunn for låta
«It's about boredom, and smoking dope.» - Billie Joe Armstrong
Teksten i låta beskriver intens kjedsomhet, og handler om en dag sittende i et hus og gjøre absolutt ikke noe viktig, onanere til det ikke lengre er gøy, ikke ha noen jobb, og heller ikke noe liv. Sangen fanget oppmerksomheten til mange unge samtidig med utilslørt hentydninger til onani.
I 2005 valgte Armstrong å bruke følgende beskrivelse av bakgrunnen for låta i intervju med magasinet Guitar Legends:
''«I guess it was just living in the suburbs in a sort of shit town where you can't even pull in a good radio station. I was living in Rodeo, California, about 20 minutes outside of Oakland. There was nothing to do there, and it was a real boring place.»''
I 1995 uttalte Mike Dirnt følgende til Rolling Stone om første gang han hørte et utdrag fra sangen Armstrong på den tiden skrev på:
''«When Billie gave me a shuffle beat for «Longview», I was frying on acid so hard. I was laying up against the wall with my bass lying on my lap. It just came to me. I said, 'Bill, check this out. Isn't this the wackiest thing you've ever heard?' Later, it took me a long time to be able to play it, but it made sense when I was on Drugs.»''
Musikkvideo
Videoen foregår i en dårlig belyst kjellerenhet i et hus i Berkeley, California som bandet brukte å bo i. Bandmedlemmene sa at utseendet var forsettlig «grungy». I videoen er vokalist Billie Joe Armstrong vist sittende i en sofa og ser på TV, før han blir «sinnssyk» og river opp sofaen senere i videoen. Noen minutter før filmingen tok til, hadde Armstrong sittet i den samme sofaen og sett på nyhetene at Kurt Cobain var død.
Dette var Green Days første musikkvideo, og var regissert av Mark Kohr. Musikkvideoen ble senere nominert i 3 kategorier under MTV Video Music Awards 1994 i kategoriene «Best Group Video», «Best Alternative Video» og «Best New Artist».
Databasevern
Databasevern er et fagområde innen immaterialretten som regulerer rettslig vern av databaser. Databasevernet er en del av det såkalte katalogvernet, som reguleres i åndsverkloven § 43. Andre arbeider som vernes under denne paragrafen er formularer, kataloger, tabeller, programmer samt «lignende arbeid». Fellesvilkåret er at frembringelsen «sammenstiller et større antall opplysninger» eller «er resultatet av en vesentlig investering».
Nærmere om vernets omfang
Ifølge åndsverklovens forarbeider er en «database» en sammenstilling av opplysninger, systematisert for et bestemt formål, og utvalgt etter bestemte kriterier. Databasevernet er en konkurransemessig beskyttelse av de investeringer som ligger bak produksjonen av en database. Grunnen til at dette finnes i en egen bestemmelse i åndsverkloven er at enkeltopplysningene i en database (som f.eks en telefonkatalog) ikke vil være vernet av opphavsrett ettersom de ikke har verkshøyde. Informasjon i seg selv vil aldri kunne ha verkshøyde, men i sjeldne tilfeller vil selve utvelgelsen og sammensetningen av informasjonen kunne oppfylle dette kravet. Der innsamlingen foregår etter mer mekaniske kriterier, for eksempel slik at all informasjon innen et emne kategoriseres, vil vilkåret om verkshøyde derimot ikke kunne oppfylles, slik at databasen ikke er vernet av opphavsrett. Likevel kan det ligge svært betydelig arbeid og/eller investeringer bak innsamlingen av disse enkeltopplysningene, og det er dette som åndsverkloven § 43 beskytter. Vernet suppleres av markedsføringsloven § 30 om urimelig utnyttelse av andres innsats eller resultater.
Lovverk
EU vedtok i 1996 Databasedirektivet (96/9/EØF) som senere er innført i norsk rett.
Åndsverkslovens § 43:
"Den som frembringer et formular, en katalog, en tabell, et program, en database eller lignende arbeid som sammenstiller et større antall opplysninger, eller som er resultatet av en vesentlig investering, har enerett til å råde over hele eller vesentlige deler av arbeidets innhold ved å fremstille eksemplar av det og ved å gjøre det tilgjengelig for allmennheten.
Eneretten etter første ledd gjelder tilsvarende ved gjentatt og systematisk eksemplarfremstilling eller tilgjengeliggjøring for allmennheten av uvesentlige deler av arbeid som nevnt, dersom dette utgjør handlinger som skader den normale utnyttelse av arbeidet eller urimelig tilsidesetter frembringerens legitime interesser.
''Eneretten til et arbeid som nevnt i første ledd varer i 15 år etter utløpet av det år arbeidet ble fremstilt. Dersom arbeidet i løpet av dette tidsrom offentliggjøres varer vernet i 15 år etter utløpet av det år arbeidet første gang ble offentliggjort." ''
Neslefamilien
Neslefamilien er en plantefamilie i ordenen Rosales. Den omfatter ca. 2 600 arter fordelt på 54 planteslekter.
I Norge vokser det 3 arter av brennesler. Stornesle (Urtica dioica) smånesle (Urtica urens) og husfred (Soleirolia soleirolii) som er en vanlig potteplante tilhørende neslefamilien. Nesle er en viktig medisinurt.
Store Norske Spitsbergen Kulkompani
Store Norske Spitsbergen Kulkompani AS (vanligvis kalt Store Norske) er et konsern heleiet av den norske stat med hovedkontor i Longyearbyen, stiftet i 1916 etter oppkjøpet av det amerikanske Arctic Coal Company (ACC). Administrerende direktør er Jan Morten Ertsaas.
Konsernets hovedvirksomhet har historisk vært kullgruvedrift på Svalbard, men selskapet har også betydelig aktivitet innen eiendomsforvaltning- og utvikling i Longyearbyen og innen arktisk logistikk gjennom datterselskapet Pole Position Logistics AS. Utvinning av kull skjer i regi av datterselskapet Store Norske Spitsbergen Grubekompani AS.
Store Norske Spitsbergen Kulkompani forvalter store deler av Den Norske Stats grunneiendommer på Spitsbergen. Selskapet eier betydelig bygningsmasse i Longyearbyen, hvorav ca 1/3-del av boligene i byen.
Selskapet utvinner årlig ca 100.000 tonn kull fra Gruve 7 beliggende innerst i Adventdalen, hvorav ca 25 % benyttes til lokal energiproduksjon for Longyearbyen. Den historisk største gruven er Svea Nord, beliggende innerst i Van Mijen-fjorden om lag 45 kilometer sør for Longyearbyen. Årsproduksjonen fra Svea Nord har vært opp mot 4 millioner tonn steinkull. Produksjonen i Svea Nord ble lagt i driftshvile i 2016 for en periode på inntil 3 år.
Store Norske Spitsbergen Kulkompani arbeider nå med å gjøre bosetningen ved Svea tilgjengelig for forskere og reiselivsbedriftene i Longyearbyen. Selskapet har også åpnet gamle Gruve 3, beliggende ved flyplassen i Longyearbyen, for omvisninger av turister.
Store Norske Spitsbergen Kulkompani og datterselskaper har ca 140 ansatte, og genererer med egen og avledet virksomhet en betydelig del av årsverkene i Longyearbyen.
Bigset
Bigset er en grend i Hareid kommune, med grense til Bjåstad i øst og Rise i vest. I Bigset ligger blant annet Snipsøyrdalen med Snipsøyrvatnet og badestranden Holesanden.
Det er også den grenda i Hareid kommune som ligger nærmest Ulstein kommune. På Bigset ligger Bigset skule, som er en barneskole med klasser fra 1. til 7. trinn. I Bigset gamle skule holder Bigset kulturoase til. Det er en paraplyorganisasjon som blant annet huser Bigset ungdomsklubb. Også det lokale husflidslaget, Hareid og Ulstein Husflidslag, leier lokaler i Bigset kulturoase. Bigset har (per 2017) også eget skolekorps (Bigset skulekorps) og sangkor (Bigset blandakor).
Hareid kommune driver (per 2017) også Bigset barnehage i grenda.
Det ligger et bedehus i grenda, som også blir brukt som stemmelokale ved lokalvalg og stortingsvalg.
Her ligger også det over 100 år gamle bygdatunet Vonheim, der blant andre læreren, bonden, komponisten og sangeren (Elan) Rasofiel Rise (1844-1929) bodde.
Rebekkalogen Sildre
Rebekkalogen Sildre ble opprettet i Bodø den 19. september 1999 som Rebekkaloge nr 109 i Den Norske Odd Fellow Ordenen. Logen ble ved institueringen underlagt Rebekkaleiren Polarsirkelen i Bodø.
Logen deler ordenshus sammen med Rebekkaleiren Polarsirkelen, rebekkalogene Providentia og Konkylie, begge Odd Fellow-leirene i Bodø, og Odd Fellow-logene Landego, Morild, Bodin, Stella Nova, Stella Nova og Børrvasstind.
Karen Magnussen
Karen Diane Magnussen (født 4. april 1952 i Vancouver) canadisk kunstløper som deltok i de olympiske vinterleker 1968 i Grenoble og 1972 i Sapporo.
Magnussen vant en olympisk sølvmedalje i kunstløp under Vinter-OL 1972 i Sapporo. Hun kom på andreplass i konkurransen single for damer, bak Beatrix Schuba fra Østerrike.
Tosa
Tosa (FCI #260) er en stor og sterk kamphund som kommer fra Japan, men hunderasen er nå forbudt i Norge. Den er også kjent som tosa inu og japansk mastiff.
Opprinnelse og alder
Tosa er opprinnelig en rendyrket kamphund, skapt i Japan på slutten av 1800-tallet og begynnelsen av 1900-tallet. Japan har kamphundtradisjoner helt tilbake til 1300-tallet. Tosa er trolig et resultat av kryssavl mellom den japanske hunderasen shikoku og en rekke europeiske raser, f.eks. engelsk bulldog (1872), bullmastiff (1874) vorstehhund (1876), bull terrier (ca. 1880-tallet), sankt bernhardshund (trolig på 1890-tallet), og grand danois (1924).
Utseende, anatomi og fysikk
Tosa er en typisk mastiff og har litt langstrakt og meget kraftig kroppsbygning. Den har en kraftfull hals der huden henger litt løst. Pelsen er kort og ligger tett inntil huden. Halen er høyt ansatt og kraftig ved roten. Hodet er kraftig og bredt, med ganske dyp stopp. Meget kraftfulle kjever. Gjennomgående rød farge er ønskelig, men alle nyanser av gulbrunt tillates. Hvite og røde markeringer tillates også.
Tosa blir gjerne 35–55 kg tung og har en skulderhøyde på ca. 55–65 cm, avhengig av kjønn. Gjennomsnittsvekten er ca. 40 kg. Hannene skal minst ha en skulderhøyde på 60 cm, og tispene 55 cm.
Bruksområde
Tosa er en ypperlig vakthund som også har en rekke andre egenskaper som brukshund, men det er lite egnet som familiehund for folk flest. Den er opprinnelig avlet som en regulær kamphund.
Lynne og væremåte
Tosa er en modig og uredd hunderase, som er svært resolutt og ofte meget mistenksom overfor fremmede. Som sådan er også rasen kjent som meget egenrådig og pågående. Den krever en tydelig leder og store mengder mosjon og psykiske utfordringer for å trives.
Annet
Denne hunderasen er forbudt i Norge, og flere andre land som Storbritannia og Danmark.
Oksskolten
Oksskolten (sørsamisk: Uktsiesnjurhtjien åejjie) er et fjell i Hemnes kommune i Nordland. Fjellet ligger i Okstindmassivet mellom Korgen i vest, Spjeltfjelldalen i øst og Røssvatnet i sør. Det har en høyde på 1 916 meter over havet og er det høyeste fjellet i Nord-Norge. Oksskolten er et av de fem fjellene i Skandinavia som har primærfaktor over 1 000 meter og sekundærfaktor over 100 kilometer.
Rute til toppen
For å komme seg til Oksskolten kan man starte ved Kjennsvasshytta. Der finner man sti opp til Austre Okstindbreen. Denne delen er relativt bratt, men lett å gå. Deretter må man krysse breen og her bør man enten være vant med breer eller ha med seg fører. Uansett må man gå med stegjern og helst i taulag. Selv om breer er farlige, er Austre Okstindbreen en relativt grei bre når snøen er smeltet. Det er enkelte sprekker, men når man går på blåisen ser man disse lett. Å komme seg på og av breen har vist seg til å være mer problemfylt enn selve kryssingen da det ikke overalt er trygge isbruer fra breen over til berget. Etter breen er det bratte berg noen hundre meter. Her er det ikke oppmerket sti. Når man kommer opp på platået, tar man til høyre mot skolten. Deretter er det klatring i steinur opp til øverste platå. Siste delen er plankekjøring mot det aller høyeste punktet.
En annen og mindre brukt rute til toppen går via nordøstryggen, som man kommer til ved å ta til venstre ved platået over breen. Denne ruten er mer krevende og forutsetter nødvendig sikringsutstyr samt erfaring med fjellklatring og ferdsel på snødekt bre.
Canadas konservative fremskrittsparti
Canadas konservative fremskrittsparti (engelsk: The Progressive Conservative Party of Canada, fransk: Parti progressiste-conservateur du Canada) var et politisk parti i Canada, som ble grunnlagt den 10. desember 1942. Partiet ble oppløst den 7. desember 2003, da det slo seg sammen med Canadisk allianse og dannet Canadas konservative parti.
Partiets politiske ideologi var en blanding av konservativisme, liberalkonservatisme og (siden 1984) nyliberalisme.
Etter 2003 fortsatte enkelte av partiets tidligere representanter i Canadas senat, som var motstandere av sammenslåingen med Canadisk allianse, å benytte det gamle partinavnet. Navnet er også fortsatt i bruk i de fleste Canadiske provinser. Den 29. mars 2004 dannet tidligere partimedlemmer Canadas Fremskrittsparti.
Johan Hogstad
Johan Kristian Hogstad (1928–2001) var en norsk veterinær og lokalpolitiker som var ordfører (Sp) i Melhus kommune fra 1972 til 1973 og fra 1975 til 1987. Han satt også i Sør-Trøndelag fylkesting i 16 år, hvorav fire år som fylkesvaraordfører.
Johan Hogstad ble født i daværende Harran kommune (senere en del av Grong). Han ble tok veterinæreksamen i 1954 og arbeidet deretter som privatpraktiserende veterinær i Melhus. Han var også sekretær i Nordenfjeldske Veterinærforening, medlem av sentralstyret i Den Norske Veterinærforening og formann i Samarbeidsrådet DNV og Avlslaget for Norsk Rødt Fe. Fra 1972 til 1993 hadde Hogstad tillitsverv i Kommunenes Sentralforbund, og var blant annet leder av KS Sør-Trøndelag, leder av arbeidsgivervirksomheten og forhandlingsleder, medlem av KS-styret og leder av Kommunal Opplæring.
Hogstad ble innvalgt Melhus kommunestyre i 1967 og var ordfører fra 1972 til 1973 og fra 1975 til 1987. Han hadde flere verv i kommunesammenheng, deriblant leder av finansutvalget og næringsutvalget samt medlem i flere styrer, råd og utvalg. Han satt også i Sør-Trøndelag fylkesting i 16 år, hvorav fire år som fylkesvaraordfører. Her var han fellesborgerlig gruppeleder og Senterpartiets gruppeleder. Hogstad var også medlem av flere regjeringsoppnevnte komiteer, og deltok i komitéarbeid i Europarådet.
Hogstad var bosatt på Kvål. Som pensjonist flyttet han til sitt feriested på Vesterøya i Sandefjord.
Han ble tildelt KS-medaljen for sin virksomhet i Sør-Trøndelag fylkeskommune, samt Senterpartiets hedersmerke.
Hogstad ble gift i 1953 med Turid Helene Bogen (1929-) fra Sulitjelma.
Norsk Luthersk Misjonssamband
Misjonssambandet, opprinnelig Det norske lutherske Kinamissionsforbund og senere Kinamisjonsforbundet, deretter Norsk Luthersk Misjonssamband (Misjonssambandet / NLM) er en frittstående kristen, luthersk misjonsorganisasjon. Med ca. 50,000 medlemmer er organisasjonen Norges største misjonsorganisasjon. Organisasjonen ble grunnlagt i 1891 for å sende misjonærer til Kina. Da organisasjonen måtte forlate Kina etter andre verdenskrig, skiftet organisasjonen navn fra Kinamisjonsforbundet til dagens navn. Misjonssambandet driver evangeliserings- og bistandsarbeid i tre verdensdeler, ofte i samarbeid med nasjonale kirker og lokale myndigheter og organisasjoner.
Norsk Luthersk Misjonssambands visjon er «Verden for Kristus», og organisasjonen vektlegger særlig arbeid blant "minst nådde" folkeslag, det vil si folkegrupper med svært få eller ingen kjente kristne troende.
Misjonsarbeid utenfor Norge
Misjonssambandet er i dag en av Europas største misjonsorganisasjoner med ca. 130 utenlandsmisjonærer som er aktive i misjonsarbeid i Afrika, Asia og Sør-Amerika. Først og fremst bringes evangeliet til unådde folkeslag; men Misjonssambandet har også et langsiktig fokus på hjelpearbeid innen helse, jordbruk og skole i de områdene organisasjonen er til stede. Misjonssambandet har etter hvert trukket seg mer ut av land og områder der det har blitt etablert sterke nok lokale kirker, noe som er et uttalt mål for organisasjonen.
Arbeid i Norge
I Norge har organisasjonen et omfattende arbeid med rundt 2,400 foreninger og forsamlinger fordelt på syv regioner. Frem til 2010 var arbeidet i Norge organisert i 16 kretser. Generalforsamlingen i Bergen i 2009 vedtok at kretsene skulle omorganiseres til syv regioner. Dette arbeidet ble fullført i 2010, og de nye regionene er: Region øst, Region sør, Region sørvest, Region vest, Region nordvest, Region Midt-Norge, og Region nord.
Misjonssambandet har mange forsamlinger og foreninger i Norge. I den senere tid har Misjonssambandet hatt et fokus på å styrke forsamlingsarbeidet i organisasjonen. Misjonssalen i Oslo, Misjonssalen Kristiansund, Tremorkirken og Salem er eksempler på forsamlinger i Misjonssambandet.
Skoler, barnehager og gjenbruksbutikker
Misjonssambandet driver også 26 leirsteder, 43 barnehager , to nærmiljøsentra og en av Norges største gjenbrukskjeder med 35 butikker.
Kirkepolitisk posisjon
Hovedstyret i Misjonssambandet valgte å gi sin støtte til hovedpunktet i Gjønnes-utvalgets rapport om å omgjøre den daværende statskirkeordning til en «lovforankret folkekirke» i 2007, etter å ha støttet statskirkeordningen i over 100 år. Misjonssambandet uttrykte imidlertid at den så det som problematisk dersom alle døpte, uansett kristen bekjennelse, skulle få lik innflytelse over kirkens teologiske profil. Ernst Jan Halsne, daværende leder for Misjonssambandet Norge, understreket at de ikke ønsket å svekke de kristne grunnverdiene i det norske samfunnet. Videre ga han uttrykk for at statens styring ikke var hovedproblemet for dagens kirke, men at det han så på som «bibelkritisk lære har et betydelig fotfeste innen kirkens egne rekker»
Den 30. november 2007 ble det kjent at organisasjonen distanserte seg klart fra Den norske kirke, etter at Kirkemøtet hadde åpnet for homofilt samlevende prester. Man uttrykte også stor forståelse for dem som meldte seg ut av Den norske kirke. Generalsekretær Ole Tulluan uttalte at vedtaket «er begrunnet i den nødssituasjon som har oppstått i kjølvannet av det vedtaket som Kirkemøtet gjorde» og slo fast at «Bibelen taler klart om homofilt samliv».
I hovedstyrets vedtak het det bl.a.:
Generalsekretær Ola Tulluan sa etterpå at vedtaket innebar at NLM nå vil markere mer tydelig at organisasjonen er en fri og selvstendig bevegelse på luthersk grunn, men sa at det ikke var å betrakte som et brudd. Ifølge Tulluan ønsket ikke NLM å bli et nytt kirkesamfunn, ... men...
... og da generalsekretæren utdypet overfor Misjonssambandets eget nettsted utsyn.no, antydet han muligheten for å gi egne medlemmer muligheten til en formell kirkeregistrering i organisasjonen. Dette ville da likevel være et skritt som etter norsk lov innebar en opprettelse av trossamfunn. Ifølge utsyn.no gav Misjonssambandets hovedstyre ingen generell oppfordring til misjonsvenner om å forlate Den norske kirke. Styret presiserte at de lokale forholdene varierer. Men styret hadde nå vedtatt å støtte dem i organisasjonen som melder seg ut.
Under generalforsamlingen i 2015 vedtok et flertall opprettelsen av et trosamfunn. Grunnen til dette var den liberale retningen Den norske kirke hadde beveget seg i, særlig gjaldt dette utviklingen i Den norske kirkes syn på likekjønnet ekteskap.
Ubisoft
Ubisoft Entertainment (tidligere Ubi Soft) (nyse: UBI) er et fransk selskap som utgir og utvikler videospill. Hovedkvarter deres ligger i Montreuil, men de har tilsammen 29 kontorer spredt over 19 land.
Spill/spillserier fra Ubisoft
Ubisoft utvikler og utgir spill til alle plattformer, og noen kjente merkenavn er:
Dette er spillene/spillseriene som bærer Tom Clancy's navn: Far-Cry
Distriktskontorer
* Noen av disse er oppkjøp av firmaer.
UbiSoft Selskapet hadde opprinnelig navnet sitt stavet som to ord, ubi soft. Den kom til ved at de to brødrene Yves og Michel Guillemot begynte å produserte CD-er de behøvde til deres familiegård i Frankrike som drev landbruk.
Slottsplassen (Berlin)
Slottsplassen (tysk: Schloßplatz) er en plass på Spreeinsel i sentrum av Berlin. Den ligger ved Museumsinsel og grenser på nordvestlig side til gaten Unter den Linden.
Historie
Plassen er oppkalt etter Berlins byslott, som stod ved plassen frem til det ble sprengt av kommunistregimet i DDR i 1950. Etter sprengningen av slottet ble plassen i 1951 omdøpt til «Marx-Engels-Platz» av kommunistregimet, og ble brukt til store politiske demonstrasjoner av kommunistene og som park.
I 1976 ble Palast der Republik oppført ved plassen. Etter den tyske gjenforening fikk plassen sitt gamle navn tilbake, og i 2003 ble det bestemt å rive Palast der Republik og gjenoppføre slottet. Det ble gjennomført utgravninger etter 1990 som viste at en del av slottets fundament fremdeles er der.
Adressen Schloßplatz 1 ble i DDR-tiden benyttet av Statsrådet og kaltes deretter «Staatsratsgebäude». Huset har, som en del av fasaden, innebygd slottsbalkongen der Karl Liebknecht utropte den sosialistiske republikk 9. november 1918. I dag huser bygningen to utdanningsinstitusjoner, European School of Management and Technology (ESMT) og Hertie School of Governance.
Jerntrefamilien
Jerntrefamilien (Casuarinaceae) er en plantefamilie av løvtrær og busker i ordenen Fagales. Den omfatter 70-95 arter fordelt på 3 eller 4 planteslekter. Mange av artene har meget tung ved (tyngre enn vann). De vokser i Asia og oseania, i tropiske strøk. Artene har blader som minner sterkt om bladene til sneller (Equisetum), og de er eviggrønne.
Røttene har evne til å fiksére nitrogen i rotknoller, som snyltevekster eller andre rotbærende karplanter kan gjøre seg nytte av. Derfor bidrar artene i jerntrefamilien til å øke fruktbarheten av jorda de vokser i.
Slekter
Familiens slekter omfatter:
Carlos Castaneda
Carlos Castaneda (født 25. desember 1925 i Cajamarca i Peru som César Salvador Arana, død 27. april 1998 i Los Angeles, USA) var en forfatter som skrev en rekke bøker om sitt møte med den meksikanske sjamanen Don Juan og sin opplæring hos ham. Det er uavklart hvorvidt Don Juan er en faktisk person, eller om bøkene er fiksjon.
Castaneda skrev de tre første bøkene mens han studerte antropologi ved University of California, Los Angeles. Bøkene fremstår som en beskrivelse av hans feltarbeide i forbindelse med studiet, hvor han blir lærling hos sjamanen don Juan Matus. Hans doktorgradsavhandling fra 1970 er samtidig hans tredje bok Reisen til Ixtlan.
«Ifølge Don Joan lever mennesket i to verdener, og sjamanen kan bevege seg mellom disse to virkelighetene. [...] I sine to første bøker om Don Juan innvies Castaneda i hvordan man gjennom kraftplanter som meskalin og peyote kan tre inn i en annen virkelighet. I Reisen til Ixtlan går veien til målet ved at man lærer å 'stanse verden'.»
19. serierunde i Tippeligaen 2006
19. serierunde i Tippeligaen 2006 startet med kampen mellom Lillestrøm og Fredrikstad den 10. september og ble avsluttet med kampen mellom Stabæk og Brann den 11. september.
Rotlusblomsterfluer
Rotlusblomsterfluer (slekten Pipizella) er en gruppe av fluer som tilhører familien blomsterfluer (Syrphidae). Slekten omfatter ca. 40 kjente arter, én av dem forekommer i Norge. De er små, svarte blomsterfluer med hårete øyne.
Utseende
Små (4–8 mm), slanke, blankt kullsvarte blomsterfluer, bare beina kan ha lysere farge. De kan minne om Heringia-arter, men skilles fra disse på kroppen er mer sylindrisk og mer glinsende, dessuten er vingene bredere og årenettet noe annerledes. Fasettøynene er tydelig hårete og møtes i pannen hos hannene, men ikke hos hunnene. Antennene er forholdsvis lange, mørke, det tredje leddet ganske avlangt. Ansiktet er flatt og hårete, munnkanten ikke framskytende. Thorax er omtrent kvadratisk, blank, med mørke hår. Bakkroppen er avlang, nesten sylindrisk, med mørke, oppstående hår. Beina er slanke, lårene og stort sett også leggene svarte, føttene mer eller mindre gule. Det innerste fotleddet på bakbeina er noe utvidet. Vingene er slanke, svakt til markert røykfargede med ganske markert vingemerke. Den fremste tverr-åren ved vingespissen munner i R4+5 i en nesten rett vinkel, tilsvarende vinkel hos Heringia-artene er ganske spiss. De ulike artene i denne slekten er vanskelige å skille, og det er bare mulig å bestemme hannene sikkert ved å undersøke kjønnsorganene. Hunnene av de nordiske artene kan per i dag ikke artsbestemmes.
Palast der Republik
Palast der Republik («republikkens palass») var en stor bygning på Spreeinsel i bydelen Mitte i Berlin mellom Schloßplatz og Lustgarten (tilsammen kalt Marx-Engels-Platz fra 1954 til 1994). Bygningen stod ferdig i 1976 og hadde som hovedformål å huse DDRs parlament Volkskammer, men den rommet også to store auditorer, kunstgallerier, restauranter og en bowlingbane. På folkemunne fikk bygningen navnet «Ballast der Republik» («republikkens ballast») eller «Erichs Lampenladen» («Erichs lampebutikk») på grunn av det store antallet lyskupler i bygningen.
Rotlusblomsterfluer
Levevis
Larvene er rovdyr som lever av bladlus på røttene av ulike planter. De voksne fluene flyr i mai-august.
Utbredelse
Slekten forekommer bare i den palearktiske sone, og har særlig mange arter i Alpene, disse har gjerne svært begrensede utbredelser.
Palast der Republik
Rivning av Palast der Republik
I september 1990 ble det oppdaget at det var brukt asbest i Palast der Republik, og bygningen ble stengt. I 2003 vedtok Forbundsdagen å rive bygningen.
Etter en følelsesladet debatt i Forbundsdagen i begynnelsen av 2006, der et forslag fra Bündnis 90/Die Grünen og Die Linke om å stanse rivningen ble nedstemt med stemmene fra CDU/CSU, SPD og FDP, ble rivningsarbeidet igangsatt 6. februar 2006 av Berlins senator for byutvikling, Ingeborg Junge-Reyer (SPD). Arbeidet tok lenger tid enn planlagt fordi det ble oppdaget mer asbest i bygningen underveis. Rivningen ble fullført 2. desember 2008.
Motstanderne av rivningen mente at bygningen symboliserte det moderne, og at det ville være feil å rive den ned og erstatte den med en tidligere bygning. De hevdet bygningens egen nære historie tilsia at den burde få stå, og viste også til at DDRs siste parlament var demokratisk valgt og i denne bygningen besluttet å gå inn for tysk gjenforening. Centre Pompidou-arkitekten Renzo Piano kalte rivningen en tragedie.
I begynnelsen av 2005 ble bygningen omdannet til Palast des Zweifels av den norske kunstneren Lars Ramberg, som installerte ordet «ZWEIFEL» (tvil) i seks meter høye neonlysbokstaver på bygningens tak. KORO har en fast installasjon av Lars Ramberg basert på Palast des Zweifels.
Humboltforum
I juni 2013 ble grunnstenen nedlagt til en ny bygning på tomten. Tre av de historiske fasadene beholdes. Bygningen som er planlagt ferdig i 2019, skal brukes av Humboltforum, et senter for kultur, kunst og vitenskap.
Filosofi på 1700-tallet
1700-tallets filosofi er den epoke innen filosofiens historie som først og fremst var preget av tankene fra opplysningstiden som i seg selv var en kulturell bevegelse av intellektuelle i Europa som søkte å mobilisere fornuftens kraft for å reformere samfunnet og fremme kunnskap. Den fremmet intellektuell utveksling, og motsatte seg intoleranse og overgrep fra kirken og staten. Opplysningstidens røtter oppsto allerede på 1600-tallet av filosofer som Spinoza, John Locke og Pierre Bayle, og av matematikeren Isaac Newton. Mange av de herskende fyrstene oppmuntret ofte og ga aktiv støttet til framstående tenkere innenfor opplysningstiden, og faktisk forsøkte å benytte seg av deres tanker om regjering. Opplysningstiden blomstret fra 1690 og fram til 1800, og deretter ga vektleggingen på fornuften veg for romantikkens vektlegging på følelser, og opplysningstidens motkrefter.
Lautaro
Lautaro (mapudungun: Lef-Traru; Rask Caracara; født ca. 1535, død 1557) var en toqui, en mapucheleder valgt for å lede folket i krig, og han ledet dem under araucokrigen mot det spanske imperiet i spanjolenes forsøk på å erobre mapucheenes land i dagens Chile. Han beseiret og henrettet de spanske styrkene til guvernør Pedro de Valdivia og klarte nesten å drive dem ut av området før han ble drept i krigen. Noen av taktikkene hans studeres fortsatt i krigsakademier rundt omkring i verden.
Filosofi på 1700-tallet
Opplysningstiden som begrep
Selve begrepet «opplysningstid» stammer fra Immanuel Kants verk Beantwortung der Frage: Was Ist Aufklärung? fra 1784: «Hvis noen spør om vi lever i en opplyst tid vil svaret være, nei, vi lever i opplysningstiden.»
I henhold til Kant var opplysningstiden hvor «menneskehetens endelige ble voksen, frigjøringen av den menneskelige bevissthet fra umoden tilstand av uvitenhet og feil». I henhold til historikeren Roy Porter, tesen om det menneskelige sinns frigjøring fra uvitenhetens dogmatisme, som han argumenterte i boken The Enlightenmentvar rådende, er selve sammendraget av hva opplysningstiden forsøkte å fange inn. I henhold til Bertrand Russell var opplysningstiden en fase i en progressiv utvikling som begynte allerede i antikken og at fornuft og utfordringer av den etablerte orden hadde vært konstante idealer gjennom hele denne tiden. Russell argumenterte for at opplysningstiden var til sist født av den protestantiske reaksjonen til den katolske motreformasjonen da filosofiske syn fra de to siste århundrene krystalliserte seg til et sammenhengende verdenssyn. Han argumenterer at mange av de filosofiske synspunktene, som å fremme demokrati framfor monarki, hadde sin opprinnelse blant protestanter tidlig på 1500-tallet for å rettferdige deres higen etter å bryte vekk fra pavens og den katolske kirkens overherredømme. Mange av disse filosofiske idealene ble etter hvert også plukket opp av katolikker, argumenterer Russell, men 1700-tallets opplysningstid var den prinsipielle manifestasjon av et skisma som begynte med Martin Luther.
1700-tallet så dannelsen av to adskilte linjer innenfor opplysningstidens tanker: For det første var den radikale delen av opplysningstiden, hovedsakelig inspirert av Spinozas metafysikk hvor han argumenterte at det var kun én substans, og i tilslutningen til dette: «demokrati; rasemessig og seksuell likhet; frihet for den enkeltes livsstil; full frihet for tanker, uttrykk, og for pressen; fjerne religiøse autoriteter fra lovgivningen og utdannelsen; og fullstendig skille mellom kirke og stat». For det andre var den moderate opplysningstiden hvor et antall ulike filosofiske systemer, som i skriftene til Descartes, John Locke, Isaac Newton eller Christian Wolff, uttrykte en del støtte for kritisk gjennomgang og fornyelser av gamle tanker, men som i andre deler søkte reformasjon og tilpassing med de gamle systemene til makten og troen. Disse to filosofiske linjene ble til sist møtt av den konservative mot-opplysningen, bestående av tenkere som holdt fast ved og forsvarte de tradisjonelle tankesystemene.
Opplysningstiden dekker hele 1700-tallet. Det er dog diskusjon om når bevegelsen begynte. I England er det populært å se på opplysningstiden noe som begynte med Storbritannias ærefulle revolusjon i 1688 eller med utgivelsen av Issac Newtons Principia Mathematica i 1687. Jonathan Israel argumenterer at «etter 1650 ble alt, uansett hvor grunnleggende eller dyptliggende festet, ble undersøkt i lyset av filosofisk fornuft.» Opplysningstidens røtter sto utvilsomt i 1600-tallets siste halvdel. Dens avslutning er satt til 1800 — med den franske revolusjons terror — eller med begynnelsen av Napoleonskrigene i 1804 som hendige tidspunkter.